《短歌行》
宋代·滕岑

铸黄金，服白玉，方法难成日月促。
十年著书五车读，功名未就鬓发秃。
海水可尽山可平，人心何日息营营。
安期羡门果何在，贾谊刘向终奚成。
前人不悟已如此，后人还复蹑其轨。
玉东西，金叵罗，君不肯醉当奈何。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。